
GONDOZÁSI KÖZPONT FELADATKÖRE:


Sülysáp Gondozási Központ

Sülysáp Nagyközségi Gondozási Központ szakmailag önálló szervezeti egység, amely a Polgármesteri Hivatal fenntartásában működik.

Feladatköre:

- Idősek Klubja nappali ellátás
- Szociális Étkeztetés

Szakmai egységek létszáma:

- Gondozási Központ:	1 fő vezető 
- Idősek Klubja:	1 fő gondozónő
- Szociális étkeztetés:	1 fő gondozónő

Ellátottak száma:

2011. január 1.-től december 31.-ig
- Idősek Klubjában 27 fő (felvettek száma 4 fő, megszűntek száma 4fő)
- Szociális étkezést 39 főnek biztosítunk (felvettek száma 11 fő, megszűntek száma 8 fő)

Célja:
Idősek Klubja:
Nappali szakellátást biztosító intézmény, mindazon 18 éven felüli személy részére, akiknek egészségi állapota, fogyatékossága, szociális helyzete miatt, erre rászorul és a klubbot látogatni tudja.

A klub napi 3-szori étkezést biztosít a hét 5 napján. Lehetőséget nyújt testi higiéniával kapcsolatos teendők (fürdés, haj-, körömápolás, felső és ágyruha mosása).
Egészségügyi, kulturális, pszichés gondozásban részesíti az igénylőket.

Szociális étkeztetés:
Szociális rászorultság alapján napi egyszeri meleg-ételt biztosít az Gondozási Központ azon személyek részére, akik önmaguk, illetve eltartottaik részére tartós vagy átmeneti jelleggel, azt nem képesek biztosítani.

Ellátásba vétel:
Saját kérésre a vezető végzi az 1/2000.(I.7.) Sz.Cs.M. Rendeletnek megfelelően.

Költségvetés:

Térítési díj 2011. január 1.- december 31.-ig.

Költségvetés bevétele összesen:	6.625.876.-Ft
Idősek Klubjában étkezésből származó bevétel:	1.456.618.-Ft
Fenntartási díjból származó bevétel:	778.159.-Ft
Szociális étkeztetés ebédből származó bevétel:	1.439.529.-Ft
Szociális étkeztetés háromszori bevétele:	2.265.471.-Ft
Szállítási költség bevétele:	686.090.-Ft

Szociális juttatás kiadás összesen:	2.961.941,- Ft
Idősek Klubjában étkezésből származó kiadás:	1.529.126,- Ft
Fenntartási díjból származó kiadás:	746.725,- Ft
Szociális étkeztetésből származó kiadás:	697.422,- Ft
Szállítási Költségből származó kiadás:	686.090,- Ft
Költségvetési kiadás összesen:	3.885.239,- Ft

A Gondozási Központ részfeladatai a gyakorlatban:

2011-ben is volt gyógycipőíratás, melyet 276 személy vette igénybe. Vérnyomás és vércukormérést minden hónapban elvégezzük, foglalkoztatás keretében beszélgetünk, televíziót néznek, olvasnak, és sokat sétálnak az idősek. Heti egy alkalommal imaóra.

A Klub programjai:
- Mindenki születésnapja: novemberben
- Mindenki névnapja: szeptemberben
- Anyák napja
- Nőnap
- Húsvét
- Idősek napja: októberben
- Idősek Karácsonya: decemberben

A Klub lehetőséget biztosít a személyi higiéniára, a Klub minden 18 éven felüli rászorultnak nyitva áll, aki vállalja a házirend betartását.

Az 1993. évi III. tv. a szociális igazgatásról és szociális ellátásról szóló rendelet alapján az intézet munkáját Szervezeti Szabályzat írja elő.

2011. decemberében kerültem a Gondozási központ élére.
Bevallom nagyon izgultam, mert az elődöm több évtizedes tapasztalata, munkája alapján azt gondoltam nehezen fogadnak be a gondozottak, azonban egy nagyon kedves közösségbe kerültem, ahol szeretettel fogadtak, mind a kollégák, mind az idősek. Igyekeztem velük minél többet beszélgetni, így könnyebb volt a beilleszkedés, ismerkedés. 
A Karácsony nagyon kellemessé és meghitté vált, miután Balog Mónika vezetésével Betlehemes gyerekek jöttek el az otthonba, és műsorukkal megörvendeztették az időseket, amit ezúton ismét köszönünk.
Nagyon nagy örömmel fogadták az Önkormányzattól kapott karácsonyi csomagot, amit igyekeztünk számukra hasznos ajándékokkal megtölteni.

Bízva abban, hogy sikerült áttekintő képet adni intézményünk életéről, kérem beszámolóm elfogadását.

Sülysáp, 2012. szeptember 10.

